**VEDLEGG VII**

 NEVNT I KAPITTEL 2 (HANDEL MED VARER) AVSNITT 2.1 (GENERELLE BESTEMMELSER OM HANDEL MED VARER) ARTIKKEL 2.20 (VEDLEGG) NR. 7

VEDLEGG VII

BILATERALT VEDLEGG MELLOM NORGE OG STORBRITANNIA OM TRANSITT AV FISK OG FISKEPRODUKTER

NEVNT I KAPITTEL 2 (HANDEL MED VARER) AVSNITT 2.1 (GENERELLE BESTEMMELSER OM HANDEL MED VARER) ARTIKKEL 2.20 (VEDLEGG) NR. 7

Artikkel 1

Dette vedlegget gjelder fisk og fiskeprodukter fra fangster tatt av fiskefartøy som fører flagg fra Storbritannia og som landes direkte til en godkjent agent i Norge. For å unngå tvil: dette vedlegget gjelder ikke Island.

Artikkel 2

I dette vedlegget betyr:

"godkjent agent" en virksomhet godkjent av det norske Fiskeridirektoratet som en agent som kan motta landinger av fisk ment for transitt etter landing i Norge

Artikkel 3

Fisk og fiskeprodukter som dette vedlegget gjelder for, og som er ment for transitt etter landing i Norge etter vilkårene i dette vedlegget, og som fartøyet har gitt forhåndsvarsel om til Fiskeridirektoratet i tråd med informasjonskrav og tidsfrister spesifisert av norske myndigheter, skal ikke bli møtt med krav om salg før utførsel, inkludert krav om førstehåndsomsetning gjennom godkjente fiskesalgslag. Fisk og fiskevarer som er ment for transittordningen skal ikke fortolles inn i Norge og må følge Norges tollregler for vareførsel.

Artikkel 4

Krav om forhåndsvarsel og krav til godkjente agenter kan ikke bli introdusert eller anvendt på en måte som vil utgjøre en skjult begrensning i retten til å bruke transittordningen.